**2019. gada 3.aprīlis**

 **Iepirkumu komisija sniedz atbildes par : Iepirkumu NND/2019/04**

‘‘Videonovērošanas sistēmas iekārtu piegāde un uzstādīšana Nīcas novadā”

**1.jautājums:** Iepirkuma nolikuma 2.pielikumā 1. punkta apakšpunktā 1.4. prasīts Focus - Motorized VF lens. Ņemot vērā ka varifokālās lēcas mēdz būt dažādas, lūdzam precizēt kādās robežās jābūt lēcai, jo no lēcas tipa atkarīga cena.

**Atbilde:** Nepieciešamās lēcas tipa precizējums: vismaz 2.8-12 mm.

**2.jautājums:** Iepirkuma nolikuma 2.pielikumā 2. punktā videonovērošanas kamerai nav norādīts kāds objektīvs ir nepieciešams, līdz ar to nav saprotams kāds skatu leņķis ir nepieciešams prasītajām kamerām. Ņemot vērā, ka lēcas mēdz būt dažādas, lūdzam precizēt ar kādu skata leņķi piedāvāt, jo no lēcas tipa atkarīga cena.

**Atbilde:** Nepieciešamās lēcas tipa precizējums: vismaz 2.8 mm to 12 mm, horizontal FOV: vismaz 114° to 32°, vertical FOV: vismaz 59° to 18°, diagonal FOV: vismaz 141° to 36.5°.

**3. jautājums:** Iepirkuma nolikuma 2.pielikumā 9. un 10. punktā kopumā ir paredzēti 6 gab. komutācijas skapji, savukārt 8. punktā prasīti 10 gab. komutatori. Lūdzam skaidrot, kur ir plānots izvietot atlikušos četrus komutatorus, jo pretendentiem ir jāpiedāvā tikai 6 gab. skapji.

**Atbilde:** Četri komutatori jāizvieto pasūtītāja nodrošinātos komutācijas skapjos.

**4. jautājums:** Iepirkuma nolikuma 2.pielikumā 11. punktā prasīts “Ethernet savienojumiem tiek izmantots F/UTP Cat5e kabelis. Kabeļus montējot ārtelpās, tos ievieto gofrā, iekštelpās kabeļi tiek ievietoti atbilstošos kabeļu kanālos”, bet nekur tehniskajā specifikācijā nav norādīti nepieciešamie kabeļu, gofru un kanālu garumi. Lūdzam precizēt nepieciešamo kabeļu, gofru un kanālu garumus.

**Atbilde:** Pasūtītājs neierobežo pretendentus attiecībā uz konkrētu kabeļu montēšanas veidu. Pretendents piedāvā kabeļu montēšanas veidu, nodrošinot tehnoloģiski pareizu uzstādīšanu un nolikumā prasīto funkciju veikšanu. Kā arī vēršam uzmanību, ka saskaņā ar Iepirkuma nolikuma 2.4. punktu, ir iespēja veikt objektu apskati.

**5. jautājums:** Iepirkuma nolikuma 2.pielikumā 11. punktā prasīts “Ja nepieciešams veikt vadu savienojumus ārtelpās, tie tiek izolēti, izmantojot IP66 klasei atbilstošu, āra darbiem paredzētu kārbu”, bet nekur tehniskajā specifikācijā nav norādīti nepieciešamie kārbu skaits un izmēri. Lūdzam precizēt nepieciešamo kārbu skaitu un izmērus.

**Atbilde:** Pasūtītājs neierobežo pretendentus attiecībā uz konkrētu kabeļu montēšanas veidu. Pretendents piedāvā kabeļu montēšanas veidu, nodrošinot tehnoloģiski pareizu uzstādīšanu (ārtelpu vadu savienojumus, ja tādi nepieciešami, izolējot izmantojot IP66 klasei atbilstošu, āra darbiem paredzētu kārbu) un nolikumā prasīto funkciju veikšanu. Kā arī vēršam uzmanību, ka saskaņā ar nolikuma 2.4. punktu, ir iespēja veikt objektu apskati.

**6. jautājums:** Lūdzam skaidrot, vai pareizi saprotam, ka telpā, kur atradīsies monitoringa centrs, interneta pieslēgumu nodrošina Pasūtītājs?

**Atbilde:** Jā, telpā, kur atradīsies monitoringa centrs, interneta pieslēgumu nodrošina Pasūtītājs. Monitoringa centrs atradīsies Nīcas novada domes ēkā, Pašvaldības policijas kabinetā (1.stāvs, 1.kab.)